ОТЧЕТ

НА НЧ,,ПОДЕМ-РУСКА БЕЛА 1928” С. РУСКА БЕЛА ЗА 2020Г.

НЧ,,Подем- Руска Бела 1928” и през изминалата 2020 година продължи с реализирането на поставените основни задачи:

1. Да опазва културно- историческото наследство и националните традиции.
2. Да спомага изграждането на ценностната система у децата.
3. Да поддържа материалната си база.
4. Да разработва и реализира инициативи за финансиране на читалищната дейност.
5. Подобряване дейността на библиотеката, съобразена с интересите и нуждите на населението, чрез различни форми на културно- масовата работа.
6. Осъществяване на изложби свързани с бележити дати на личности и събития от местен, регионален и национален характер.
7. Осъществяване на културния календар за читалищните изяви.
8. Участие в културните мероприятия на общината.
9. Честване на официалните и традиционни празници , сборове и годишнини.
10. Провеждане на мероприятия,свързани със съхраняването, развитието и популяризирането на местни традиции и обичаи.
11. Участия на библиотечния работник в семинари, обучения и др.
12. Постоянно обогатяване на библиотечните колекции с традиционни /книжни/ и други носители на информация;
13. Насърчаване на четенето със специално внимание към децата;
14. Превръщане на библиотеката в притегателен център за младите хора

**БИБЛИОТЕЧНА ДЕЙНОСТ**

Комплектуването на фондовете е основна и неизменна задача на библиотеката при НЧ,,Подем- Руска Бела 1928” В края на 2020 г. фондът наброява 4697 библиотечни документа от всички отрасли на знанието. Като: научна, художествена, детска научно- популярна,детска- художествена и др. Набавените през годината са 160 библиотечни документа, на стойност 80 лв. Положителния резултат в комплектуване фондовете на библиотеката е в резултат на дарения от жителите на селото. 2020г. е година на COVID-19, което доведе до намаляването на читателите в библиотеката. Заетите библиотечни документи са 351. Посещенията са 211.От тях за дома-187, в читалня-24. Читатели в библиотеката са 33. До 14 г- 8, от 15-18г.-1,от 19 до 28години-1 , над 28 години- 23.

Броят на справките направени през годината са както следва:

1. Устна справка- 46 бр.
2. Тематична- 3бр.
3. Персонална- 16 бр
4. Преснимане на документи- 11 бр.

През 2020г се направиха много витрини с книги на писатели, послучай техните годишнини.

Най- малките читатели взеха важно място в работата на библиотеката. Заедно с тях отбелязахме събития, дати и годишнини от националния и местен календар. Като: Обесването на Васил Левски, Освобождението на България, Безсмъртието на Христо Ботев и много други литературни четения през лятото. Децата участваха и в конкурса за есе или разказ на тема ,,Спомен от миналото от разказите на баба и дядо” или ,,Детството на моите баба и дядо- колко различно е било” На 24.май- деня на българската просвета и култура, Руслан Янакиев и Мирослав Павлов бяха наградени с книгите :,,Следите остават” и ,,Васко да Гама от село Рупча”. Направихме и дърво на книгата, на което всяко дете през лятото залепваше листо върху което пишеше своето име и книгата която е прочело. На 31 май открихме лятната работа с деца, съчетано с 1 юни- ден на детето. Един незабравим ден, който винаги ще остане в сърцата ни. Когато обстоятелствата не позволяваха децата да идват в библиотеката ние не престанахме да се занимаваме с тях. Тогава използвахме интернет страницата, където можеха да гледат приказки, уроци по ,,Родолюбие” и много др.

Направен бе абонамент на стойност 100 лв. В ,,Читалищен вестник” бе публикувана статия за читалището и родното ни село.

ЧИТАЛИЩНА ДЕЙНОСТ

Важна и съществена част от дейността на читалището е развитието на любителското художествено творчество. Активно е участието на СФГ,,Росна китка’’ в празници и фестивали, като:

1. Бабин ден
2. Баба марта
3. Ден на самодееца
4. 8 март
5. Първи фолклорен фестивал ,,Пей, танцувай и в Моравица лудувай”
6. Фолклорен фестивал ,,Тъпан бие, хоро се вие, песен се пее, Буковец се весели”
7. Ден на възрастните хора.

Читалището си постави за цел да отдели специално внимание на участието на младите хора в културните и самодейни прояви.Заедно с тях ние продължихме и запазихме една традиция като Трифон- Зарезан. По- малките деца участваха в изработването на мартенички, боядисване на яйца,Еньов ден и др. Не ги забравихме и за новогодишните празници. На всяко дете беше дадено писмо от дядо Коледа и подарък.

СЪВМЕСТНИ ДЕЙНОСТИ

Основна задача на читалището е съвместната дейност с други институции. Като: Кметство: Украсяване на елхата в центъра на селото и запалване на светлините.

Църковно Настоятелство- Йорданов ден.

с.Моравица- Илинден и екскурзия до Рупите

с. Лютиброд- Ден на съединението.

ПРОГРАМИ И ПРОЕКТИ

Както всяка година, така и през 2020 имаме участия в проекти:

1. ,,Малки местни инициативи”, който е спечелен, но още не е финансиран. Той е на стойност 4344 лв. В него сме заложили смяна на вратите на читалището и библиотеката.
2. ,,Българските библиотеки съвременни центрове за четене и информираност”
3. Кандидатстване за допълнителна бройка към читалището.
4. Участие в кампанията в ,,Помощ на Гери”и ,,Капачки за бъдеще”
5. Обучение за оказване на първа помощ по Проект,,Съвместни усилия срещу природни бедствия” съвместно с общ.Мездра.

ОБОРУДВАНЕ И ОБЗАВЕЖДАНЕ

1. Компютъризирани работни места:

* За потребители- 1
* За библиотечен персонал-1

1. Интернет
2. Копирна техника
3. Уредба

МАТЕРИАЛНА БАЗА

Едно от важните услови за работа е наличието на подходяща материална база. Затова ние положихме всички усилия за поддържането на сградата. Сменихме прозорците на салона на читалището и направихме ремонт на библиотеката. Предстои ни смяна на прозорците и не леката задача за ремонт на салона.

Всичко отчетено до тук не би могло да се осъществи без отговорната работа на Настоятелството, Проверителната комисия и щатния екип на читалището. Цялостната административна и творческа работа, както и поддържането на материалната база през отчетната година се крепи на всички тях.

В трудната обстановка в която се намираме, Вие читалищните членове и жители на селото показахте, че духовната култура и изкуство, на което сме пазители, няма да остане в историята. Всички тези прояви и дейности доказват съществуването на институцията ,,Читалище” и способностите на нейните самодейци и членове да я съхранят. Сърдечно благодарим на всички които помогнаха нашето читалище.

Отчета е приет на Отчетно събрание с ПРОТОКОЛ № 8/27.02.2021Г.

27.02.2021г. Председател:.......................

/ Анатоли Ангелов/